Aarhuus Stifts-Tidende, 1796-12-24
Engeland. Den 7de Decbr. aabnede Ministeren, sin Budget i Underhuset, hvorefter det næste Aars Udgifter (foruden Renterne for Nationalskylden) blev beregnet til 27 Millioner 647,000 Pund, og beklagede sig over at han var sadt i den sørgelige Nødvendighed, at han maatte formeere Nationens aarlige Afgivter med flere nye Taxer paa 2 Millioner 132,000 Pund. Etaten over Udgivterne vare: 1) Til Flodens fordentlige og overordentlige Omkostninger, 7 Millioner 660,670 Pund. Hertil regnes 2 og en halv Million som alt var bevilget, for ved tilfældige Udgifter at kunne have en Capital i Hænde, paa det Flodens Gield ikke skulle blive endnu større, altsaa den hele Summa til Floden 10 Millioner 160,000 Pund. 2) Almeen. Til denne havde Huset allerede bevilget 6 Millioner 613,000 Pund. Hertil kom de overordentlige Udgiften 4 Millioner 300,000 Pund, følgelig det totale for Armeen 10 Millioner 913,000 Pund. 3) Artillerier 1 Million 623,000 Pund. 4) Blandede Udgifter, f. Ex. Chelsen Hospital, de franske Emigranteres Understøttelse 378,000 Pund. 5) Defect i Land= og Malt=Taxen 350,000 Pund. 6) For Commissairerne til Nationalgieldens Formindskelse 200,000 Pund. 7) En Credit Bevilgning paa 3 Millioner. 8) En Udbetaling til Banken af 1 Million 7,5000 Pund. Til at indbringe de behøvende 2 Millioner 132,000 Pund blev Afgivterne forhøiede paa Thee, Kasse, Cacao, Muursteene, Rom, Brændeviin og paa Auctioner. Toldforhøininger: Paa Sukker, Svovel, Hamp, Bom olie, Stangjern og Peber. Forhøining paa faste Tarer: Paa Heste, Hunde, Betientere, Vinduer, Huse, Breve, Pakker og Passagerer, Vognmands Heste, Postbeviser, og paa Vares Transportering i de indenlandske Kanaler - Hvilke nye Taxer skulle efter Ministerens Beregning, indbringe 110,000 Pund meere end de udfordrende 2 Millioner 132,000 Pund. Han klagede og over at Landets Udgivter under Parlamentets Dissolution, vare saa stærk tilvoxede ved den Understøttelse Ministrene havde gjort Keiseren, Engelands troe, standhaftige og tappre Allierede. De havde maattet foreskyde Keiseren en Summa af 1 Million 200,000 Pund (ved dette skal man kiendelig have seet den største Uvillie paa en Deel af Parlamentslemmernes Ansigter fordi Ministeren uden Parlamentets Vidende havde gjort dette Forskud), da det Modsatte ellers meget ville have tilbagesadt Fredens Jstandbringelse i Europa. Fandt Parlamentet denne Grund gyldig nok til Ministerens Retfærdiggjørelse, saa ville han end videre for sig og sine Colleger endnu bede om Parlamentets Tiltroe for Eftertiden, eftersom han umuelig kunde accurat specificere den Summa, som han endnu maatte fore strække Keiseren. Hvis Parlamentet ville bevilge ham en Credit paa 3 Millioner Pund, saa meente han derved at komme ud. Hr. Pitt sluttede endelig sin halvfierde Times Tale, med af Toldbøgerne, at bevise Handelens overordentlige Tiltagelse i denne Krig da Jndførselen 1796 var 4 Millioner større end 1795 og Udførselen 1796 beløb sig til 30 Millioner. Hr. For opstod nu som hans heftigste Modstander og paastod: at Engeland nu nærmede sig sin Undergang, da Ministeren nu havde bragt Nationalgielden til 400 Millioner, og at den nuværende Regierings-System havde i Ministeren fremstillet en Dictator i Underhuset, der efter eget Gottbefindende kunde paalægge Taxer og udgive Penge. Han kaldte det en Forbrydelse at Ministeren uden Parlamentets Vidende havde sendt Keiseren Penge, og foreslog ganske at tilbageholde Subsidierne for Ministeren. Efter lange og heftige Debatter, blev dette sidste Forslag med 164 imod 58 Stemmer forkastet, men derimod alle Ministerens Forslag bekræftet. Lord Bute er paa Fregatten Smaragd ankommen fra London til Lissabon. Admiral Bridport skal om faae Dage udløbe fra Portsmouth med 16 Linieskibe, for dermed at angribe den Brester Flode hvis samme skulle løbe ud.